Vi har netop lavet lege-/hyggerum til børnene i vores kælder, men er bekymrede for, at børnene og deres kammerater (børn på 7-9 år) falder på den glatte og lidt stejle kældertrappe. Trappen er af træ (med gammel lakering på trinene). Hvad kan I anbefale af fx. lakering, slibning, påklistring af "sandpapirstrimler" eller andet, der gør trappen mere skridsikker?  
Maria S.


Sikring af trappe mod fald
Kære Maria S.  
Lakerede trappetrin er noget mere glatte olierede, man kan lægge et stykke tæppe eller et skridsikkert bånd ved trinforkant, men så er det meget vigtigt at holde øje med at hele fladen helt klæber, da man ellers risikere at snuble i en løs kant.   
Det er også vigtigt ikke at give falsk tryghed, men at børnene er opmærksomme på at det er en farlig trappe som man skal gå og ikke løbe på.  
Jeg vil anbefale at I sliber lakken af og oliebehandler trinnene og at I derudover monterer en ekstra håndliste i børnehøjde.


 

